Stjórn Kraftlyftingasambands Íslands hefur valið kraftlyftingakonu og kraftlyftingakarl ársins 2019 og urðu fyrir valinu þau Sóley Margrét Jónsdóttir , KFA og Júlían J. K. Jóhannsson , Ármanni . Þrátt fyrir ungan aldur hefur Sóley náð afrekslágmörkum í opnum flokki og keppti á HM í Dúbai í nóvember 2019 þar sem hún hafnaði í 7. sæti í sínum flokki . Heildarþyngdin sem Júlían lyfti á heimsmeistaramótinu voru 1148 kg. en það er mesta þyngd sem íslenskur kraftlyftingamaður hefur lyft . Í maí sl. hlaut Júlían silfurverðlaun á Evrópumeistarmóti fyrir samanlagðan árangur en hlaut þar einnig gull í réttstöðu . Hann lýkur í ár sínu þriðja keppnistímabili í opnum flokki og er í þriðja sæti á heimslista Alþjóðakraftlyftingasambandsins í +120kg. flokki .